Gambar Terbaru Darkseid Untuk Filem Terbaru HBO Max, JUSTICE LEAGUE Telah Didedahkan
Hujung minggu lalu, Zack Snyder mendedahkan bahawa karakter villain Darkseid bakal membuat penampilan dalam filem Justice League untuk perkhidmatan streaming HBO Max. Sebentar tadi, pengarah tersebut telah kongsikan gambar terbaru penjahat tersebut dalam versi berwarna dimedia sosial Twitter miliknya. Anda boleh saksikan gambar tersebut dibawah. 
He's coming… to HBO Max pic.twitter.com/tthWwAqzWp
— Zack Snyder (@ZackSnyder) May 27, 2020 He's coming… to HBO Max pic.twitter.com/tthWwAqzWp — Zack Snyder (@ZackSnyder) May 27, 2020 Gambar yang dikongsikan Snyder telahpun didedahkan tahun lalu semasa kempen #ReleaseSnyderCut, tetapi ianya dalam versi hitam putih. Selepas berkempen bertahun-tahun, Warner Bros. akhirnya melepaskan filem Justice League versi suntingan Zack Snyder dengan bajet tambahan sekitar $20 hingga $30 juta. Filem tersebut akan disiapkan sepenuhnya mengikut visi Snyder dan akan mula menemui penonton tahun hadapan di perkhidmatan streaming HBO Max. Justice League ditulis oleh Chris Terrio berdasarkan cerita dari Zack Snyder dan Terrio. Ditayangkan pada 2017, filem adiwira DC ini menerima ulasan bercampur-campur dari pengkritik dan peminat, dan dianggap dipentas box office apabila hanya meraih $658 juta dolar berbanding kos pembikinan yang mencecah $300 juta dolar.